
PROIECT DE HOTĂRÂRE

privind atribuirea contractului pentru realizarea obiectivului de investiţii ,,Viabilizare zona de locuințe Ovidiu Balea, Timişoara” către Societatea Drumuri Municipale Timişoara SA, în temeiul art. 31 din Legea nr. 98/2016

 Consiliul Local al Municipiului Timişoara

	Având în vedere Referatul de aprobare a proiectului de hotărâre  nr. SC2022-30814 /09.12.2022 privind oportunitatea proiectului de hotărâre a Primarului Municipiului Timișoara-domnul Dominic Fritz;
Având în vedere Raportul de specialitate nr. SC2022- 30814/09.12.2022, întocmit de către Direcţia Generală de Investiţii şi Mentenanţă;
Având în vedere Avizul Serviciului Juridic - Anexă la Raportul de specialitate nr. SC2022-30814/09.12.2022;
Având în vedere Avizul Direcţiei Economice nr. SC2022-30814 /14.12.2022;
	Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi problemele minorităţilor şi Comisiei pentru cultură, ştiinţă, învăţământ, sănătate, protecţie socială, turism,  ecologie, sport  şi culte  din cadrul Consiliului Local al Municipiului Timişoara;	
Având în vedere adresa nr.7887/ 04.10.2022 a Societăţii Drumuri Muncipale Timişoara S.A., precum şi oferta cu nr. 9766/08.12.2022;
Având în vedere răspunsul ANAP la solicitarea instituţiei noastre cu nr. 12938/01.07.2021;
	Având în vedere prevederile Legii nr. 31/1990 privind societăţile, modificată şi completată, 
	Legea nr. 51/2006 privind serviciile comunitare de utilităţi publice O.G. nr. 43/1997 privind regimul drumurilor şi O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local;
	Având în vedere art. 31 din Legea nr. 98/2016 privind achiziţiile publice;
În conformitate cu prevederile art. 129 alin. (1), (2), lit. c), din O.U.G. nr. 57/2019 privind Codul administrativ;
În temeiul 196 din O.U.G. nr. 57/2019 privind Codul administrativ;

H O T Ă R Ă Ş T E :
Art. 1: Se aprobă atribuirea contractului pentru realizarea obiectivului de investiţii ,,Viabilizare zona de locuinţe Ovidiu Balea,Timişoara” către Societatea Drumuri Municipale Timişoara S.A., în temeiul art. 31 din Legea nr. 98/2016, în valoare totală de 19.674.832,25 lei (TVA inclus) şi încheierea contractului prevăzut în Anexa 1 care face parte integrantă din prezenta hotărâre.
Art. 2: Se aprobă preţurile, conform Anexei 2 care face parte integrantă din prezenta hotărâre și care devine anexă la Contract.
Art. 3: Se aprobă cheltuielile indirecte a S.C. Drumuri Municipale Timişoara S.A. în cuantum de 8% , precum şi profitul S.C. Drumuri Municipale Timişoara S.A. în cuantum de  5% .
Art. 4:  Se aprobă Nota justificativă privind încadrarea în prevederile art. 31 din Legea nr. 98/2016 a Societăţii Drumuri Municipale Timişoara S.A.
Art.5: Cu aducerea la îndeplinire a prezentei hotărâri se încredintează Direcţia Generală de Investiţii şi Mentenanţă şi Direcţia Economică din cadrul Primariei Municipiului Timişoara şi Societatea Drumuri Municipale Timişoara S.A.
Art. 6:  Prezenta hotărâre se comunică:
- Institutiei Prefectului - Judetul Timis
- Primarului Municipiului Timisoara;
- Consiliului Judeţean Timiş;
- Direcţiei Generale de Investiţii şi Mentenanţă;
- Serviciului Administrare Infrastructură Rutieră;
- Societăţii Drumuri Municipale Timişoara S.A;
- Tuturor direcţiilor, serviciilor, birourilor, compartimentelor din cadrul aparatului de specialitate al Primarului municipiului Timişoara
- Mass- media locale.

